নওদায় হুমায়ুনকে ঘিরে বিক্ষোভ!

নওদা: মুর্শিদাবাদের (Murshidabad) নওদা (Nawada) কেন্দ্রে ভোটগ্রহণের মধ্যেই উত্তপ্ত পরিস্থিতি। আমজনতা উন্নয়ন পার্টির নেতা হুমায়ুন কবীরকে (Humayun Kabir) ঘিরে বিক্ষোভে ফেটে পড়লেন তৃণমূল কর্মী-সমর্থকেরা।

নওদা থানার শিবনগর গ্রামের ১৭৩ নম্বর বুথে এই ঘটনাটি ঘটে। অভিযোগ, হুমায়ুন কবীর সেখানে পৌঁছতেই তৃণমূলের কর্মী-সমর্থকেরা তাঁকে লক্ষ্য করে ‘গো ব্যাক’ স্লোগান দিতে শুরু করেন। শুধু তাই নয়, তাঁকে ‘বিজেপির দালাল’ বলেও কটাক্ষ করা হয়।

আরও পড়ুন: ময়নায় ভোটের দিনে তুমুল বিক্ষোভ! তৃণমূল প্রার্থীকে ঘিরে ‘চোর’ স্লোগান

স্থানীয় সূত্রে খবর, তৃণমূলের ব্লক সভাপতি হাবিব শেখের নেতৃত্বেই এই বিক্ষোভ সংগঠিত হয়। পরিস্থিতি উত্তপ্ত হয়ে উঠলে হুমায়ুন কবীরের গাড়ি ঘিরে রেখে বিক্ষোভ দেখাতে থাকেন তৃণমূল সমর্থকেরা।

অবশেষে পরিস্থিতি সামাল দিতে ঘটনাস্থলে মোতায়েন করা হয় কেন্দ্রীয় বাহিনীর জওয়ানদের। তাঁদের হস্তক্ষেপে পরিস্থিতি নিয়ন্ত্রণে আনার চেষ্টা চলছে। এলাকায় এখনও চাপা উত্তেজনা বজায় রয়েছে।